તેઓએ વધુમાં ઉમેર્યું હતું કે, વોર્ડ નં.૪માં પારેવડી ચોક, આસ્થા વેનટીલા સહિતના વિસ્તારોમાં અમૃત યોજના અંતર્ગત ડ્રેનેજ લાઈન નાખવા માટે રૂ.૧.૪૩ કરોડનો ખર્ચ મંજુર કરવામાં આવ્યો છે. મવડી મેઈન રોડ પર આણંદ બંગલા સર્કલથી મવડી ચોક સુધી ફલાવર બેઈડ ટાઈપ ડિવાઈડર બ્લોક ફીટ કરવા રૂ.૨૯ લાખ, વોર્ડ નં.૩માં પરસાણાનગર શેરી નં.૧૦માં વોકળાના કાંઠે તુટી ગયેલી દિવાલને રીપેર કરવા રૂ.૨૧ લાખ જયારે રોશની વિભાગની સ્ટ્રીટ લાઈટ રીપેરીંગની કામગીરી માટે લેડર વાહન ભાડા રાખવા માટે ત્રિ-વાર્ષિક રેઈડ કોન્ટ્રાકટ મંજુર કરાયો છે. વોર્ડ નં.૭માં ટાગોર રોડ પર એસ્ટ્રોન ચોકમાં શિવાજી ગાર્ડન ખાતે વોર્ડ નં.૭ની ઓફિસ બનાવવા માટે રૂ.૩૬.૧૮ લાખનો ખર્ચ મંજુર કરાયો છે.